Razstava: Vino naše vsakdanje
2021-06-17 00:00 - 2022-12-31 00:00 UTC | Pokrajinski muzej 2 Grajska ulica Maribor, Upravna enota Maribor, 2000 Slovenia
Otvoritev: četrtek, 17. junija 2021, ob 18. uri, viteška dvorana, vhod z Grajske ulice.
Razstava s prikazom delovnih šeg in navad sledi koledarskemu letu v vinogradu, vzporedno pa pripoveduje o vlogi vina v vsakdanjem življenju, ob velikih življenjskih prelomnicah in ob praznikih.
Vino predstavi kot živilo, poživilo, naravno zdravilo, njegove temne plati in nakazuje razloge za njegovo vseprisotnost v našem kulturnem okolju. Obiskovalcem je na razstavi na voljo interaktivna miza, ki ponuja vpogled v slavnostne jedilnike različnih zgodovinskih obdobij. Prikazuje odnos do hrane in vina ter spremembe, ki so se dogajale za bogataško mizo od 15. do 20. stoletja.
FOTO: Pivski vrč, bilikum, 1900, Šmarje pri Jelšah
Ogled razstave:

torek-sobota: 10.00-18.00

Povezava do originalnega članka

Nevidni Maribor: Nadvojvoda Janez, oče Meranovega
2022-02-08 12:00 - 2022-12-31 00:00 (Europe/Paris) | Vinske ceste / Posestvo Meranovo, Vrhov Dol 14, 2341 Limbuš
»Zvestoba dobremu staremu, vendar tudi posluh za novo.«
»… Lep dan, zahajajoče sonce, mir. Bog obvarji to božansko deželo, sem si mislil, v tvojih rokah sta mir in sreča te mile pokrajine. Z lepoto si jo zaznamoval in vanjo naselil dobre ljudi …« (iz dnevnika Nadvojvode Janeza)

Vljudno vas vabimo na ogled nove muzejske postavitve na Meranovem, ki vas bo popeljala po zgodovini posesti na drugačen način. Otvoritev, ki bo potekala v torek, 8. februarja 2022, ob 12. uri, je prva v seriji mariborskih obeležij 200. obletnice prihoda nadvojvode Janeza na Meranovo in v Maribor.

Nadvojvoda Janez Habsburško-Lotarinški je leta 1822 kupil posestvo, danes znano kot Meranovo. Ime je dobilo po njegovem sinu, grofu Francu Meranskem. Z velikimi stroški jo je spremenil v vzorno vinogradniško posest. Na njej je uvedel porenske sorte vinske trte, s čimer je ustvaril možnost za dvig kakovosti vinogradništva v Podravju. Prvi uspeh se je pokazal že ob trgatvi leta 1826, ki se je je nadvojvoda Janez osebno udeležil. Na tem posestvu je nadvojvodo in njegovo ženo Ano Plochl leta 1830 obiskal tudi sam avstrijski cesar Franc I. s soprogo Karolino Avgusto, sicer Janezov brat.

Vinogradi so postali tako ugledni in znani, da so na posesti v današnjem Hrastju leta 1832 ustanovili viničarsko šolo, ki je poudarjala pomen praktične izobrazbe. Vrhunec teh prizadevanj pa je bila ustanovitev Štajerske deželne sadjarsko-vinarske šole v Mariboru leta 1872. Kot velik dosežek sistematičnega prepletanja kmetijstva, kulture, raziskovanja in izobraževanja je potrebno omeniti oceno prvovrstnosti vina sorte rizlinga z Meranovega leta 1855 na veliki mednarodni razstavi kmetijskih, industrijskih in umetnostnih izdelkov v Parizu.
Vsebine raziskujemo in jih z umetniškimi postopki in ambientalnimi postavitvami predstavljamo na nove načine, od fizičnih objektov do izkušenj najnovejših tehnologij.

Razstava bo na ogled do konca leta 2022.
Za odpiralni čas prosimo, da nas predhodno kontaktirate na kibla@kibla.org.

———–

Projekt je nastal v sodelovanju s Fakulteto za kmetijstvo in biosistemske vede Univerze v Mariboru.
Nevidni Maribor je pilotni projekt Mreže RUK v izvedbi KIBLA2LAB. Naložbo sofinancirata Republika Slovenija in Evropska unija iz Evropskega sklada za regionalni razvoj.

Povezava do originalnega članka

Luka Hernet / Bežim, vendar ostajam
2022-09-01 18:00 - 2022-12-04 00:00 (Europe/Paris) | Maribor center / UGM Šop, Strossmayerjeva 6
Fotograf Luka Hernet se na svoji prvi samostojni razstavi predstavlja s fotografskimi podobami domačega mesta. Maribor odstira v novi luči.Fotografije so nastale v času, ko je bilo javno življenje povsem ustavljeno in ko so bila potovanja, tudi čisto blizu, nemogoča. Takrat smo mnogi odkrivali domače okolje – in ga včasih videli povsem na novo, iz druge perspektive. »Fotografije so beg iz udobnega, domačega okolja. Kljub temu, da je to mesto moj dom, sem si takrat želel pobegniti nekam drugam. Te fotografije so moj beg.« Rezultat je zanimiva vaja v slogu – poiskati tujost v domačem okolju, zamisliti si situacijo v drugi realnosti, preslikati znan prizor v drug svet, pobegniti, a stati na mestu. »V seriji sem želel fotografirati objekte – stanovanjske, industrijske, športne, komercialne – kakor da so v drugem kraju. Recimo v nekakšni industrijski coni Amerike ali blokovski utopiji v Angliji.« Predvsem za Mariborčane so Hernetove fotografije tako lep souvenir, razglednice iz tujih krajev, ko je naše mesto v času pandemije skozi Hernetov objektiv potovalo daleč stran.

Povezava do originalnega članka

Festival Mladi Maribor 2022
2022-11-03 09:00 - 2022-11-17 18:00 (Europe/Paris) | MKC Maribor
V deveti ediciji festivala Mladi Maribor, ki se bo zgodil na več kot 10-ih lokacijah, predstavljamo pestro paleto možnosti za udejstvovanje in aktiviranje!
V sklopu letošnjega Festivala Mladi Maribor te med 3. in 17. novembrom 2022 vabimo, da se kvalitetnih ustvarjalnih, izobraževalnih, športnih in zabavnih dogodkov, ki so ti lahko v pomoč tudi pri odločanju o prihodnosti, udeležiš na več kot 10-ih različnih lokacijah v mestu in tudi preko spleta.

V prvem delu festivala te vabimo, da raziščeš mladinske prostore v Mariboru.

CELOTEN PROGRAM

Če si dijak_inja ali študent_ka in se še odločaš o svoji prihodnosti, te v drugem delu festivala vabimo, da obiščeš Karierni sejem – sejem poklicev in izobraževanja.

KARIERNI SEJEM

Organizacija: MKC Maribor
Partnerji: KUD Coda, Pekarna Magdalenske mreže, Slovenska filantropija, Slam zverine, Društvo Salezijanski mladinski center Maribor, Center eksperimentov Maribor, Standup avtmigeci, Zavod PIP, Zveza prijateljev mladine Maribor, Kulturno društvo mladinski center Indijanez, Študentska organizacija Univerze v Mariboru, Popotniško združenje Slovenije
Podpora: Mestna občina Maribor, Urad RS za mladino

Povezava do originalnega članka

Vino na meji / Vino na granici
2022-11-07 18:00 - 2022-11-21 19:00 (Europe/Paris) | Maribor center / Vodni stolp na Lentu (Usnjarska ulica 10, Maribor)
Razstava
Otvoritev razstave bo 7. 11. 2022 ob 18.00.
V času med 7. in 21. novembrom 2022 bo v organizaciji Pokrajinskega arhiva Maribor v Vodnem stolpu na Lentu na ogled razstava Vino na meji / Vino na granici, ki je nastala v sodelovanju treh slovenskih in treh hrvaških arhivov.
Gre za predstavitev arhivskega gradiva, ki ga hranijo arhivi in je vezano na vino ter predstavljeno v šestih sklopih:
1. Iz zemlje gre v trto
2. Iz trte gre v grozdje
3. Iz grozdja gre v sode
4. Iz sodov gre v flaše
5. Iz flaše gre v glažke
6. Iz glažkov gre v glave
Vabljeni!

Povezava do originalnega članka

12. Mednarodni festival otroškega in mladinskega filma ENIMATION
2022-11-08 00:00 - 2022-11-13 00:00 (Europe/Paris) | Vetrinjski dvor, LGM, GT22
Spoznajmo filmsko ustvarjalnost otrok in mladih iz vsega sveta. ENIMATION festival že dvanajsto leto v Mariboru predstavlja filmsko produkcijo in raziskovanje filmskih krajin najmlajših. V tednu dni si lahko ogledamo izbrane animirane, igrane, dokumentarne in eksperimentalne filme v različnih starostnih kategorijah. Na programu bo več kot 100 kratkih filmov otrok in mladih.
Enimation festival deluje s ciljem navduševati otroke in mlade k raziskovanju in ustvarjanju filmskih in AV izdelkov. Spodbuja k izražanju občutkov skozi medij, skozi pogovore razblinja tabuje, izmenjuje videnje na družbo in doživljanje sveta.
Letošnja edicija festivala izpostavlja temo raznolikosti in tolerance, temo, ki jo je potrebno izpostavljati spet in spet, če želimo v družbi kakovostno sobivati. Film je medij za prenos sporočil, pomaga pri razblinjanju tabujev in težjih tem za pogovor. Film kot orodje za ustvarjanje zaradi kompleksnosti nagovarja skupno ustvarjanje in nas s tem povezuje.
Uživajmo v ustvarjalnosti otrok, mladih in z radovednostjo se vključujemo svet, ki nas obdaja.
::::::::::::::::::::: VEČ :::::::::::::::::::::::::::::::::::
ENIMATION festival je ponovno tukaj. Predstavlja filmsko produkcijo otrok in mladih iz vsega sveta. Ogledamo si lahko izbrane animirane, igrane, dokumentarne in eksperimentalne filme v različnih starostnih kategorijah. Letos je na festival prispelo 733 filmov iz 73 držav izmed katerih je strokovna žirija izbrala 80 filmov, po 10 v posamezne kategorije. Tekmovalni program letos nadgrajuje poseben sklop tematskega programa za otroke in mlade na temo
Raznolikost/Toleranca, kjer bo. najboljši film v kategoriji izbrala publika. Skupaj s spremljevalnim programom si bomo letos lahko v 6 dneh ogledali več kot 100 kratkih filmov.
Otvoritev festivala se vrača na veličastne tire plesnih performansov v sodelovanju s KD Center plesa. Po svečanem uvodu pa bodo na ogled zmagovalni filmi YCN award, ki jih vsako leto izbere mednarodna mreža Youth Cinema Network.
Spremljevalni program letos nadaljuje tradicijo s programom Sveži filmarji, dostopen na spletu. Srečali se bomo s filmskim raziskovanjem, ki je letos obarvan z žanrsko zvrstjo trilerja. Letna produkcija Film Smoothie, ki ga v sklopu delavnic in izobraževanj izvaja Filmsko društvo Film Factory bon a sporedu v petek zvečer. Letos dodaajmop regled letne produkcije Enimation school, šole animiranega filma in ob tej priložnosti tudi premiera kratkega animiranega
filma Kako je kokoška kuhala čaj, avtorice in mentorice za animirani film Hane Repše.
Programski sklop Festival v Fokusu izpostavlja partnerja iz Irana, Mednarodni festival kratkega filma Madrese, ki poteka vzporedno z našim. S kratkimi animiranimi filmi se bo predstavil programski vodja festivala in mentor delavnic za otroke in mlade Mohammad Reza Cheshomi.
Festival spremlja razstava Ekranovih naslovnic, revije za film in televizijo, ki jo od leta 1962 izdaja Slovenska kinoteka, mladi pa se bodo lahko izobraževali na delavnici filmske kritike z Ano Šturm in Anjo Banko.
Festival se kot vsako leto odvija drugi teden v novembru, tokrat od 8.−13. novembra 2022. Teden posvečen filmu otrok in mladih bomo obeležili s projekcijam v dvorani Vetrinjskega dvora v Mariboru, projekcije pa bodo potekale tudi na šolah.
Nedelja programsko povzame tekmovalni program tudi na spletu. S tem omogočamo mladim avtorjem iz vsega sveta, ki na festival ne morejo fizično, vpogled v letošnji filmski izbor.
Filmov iz vsega sveta pa na festivalu ne bi mogli pokazati brez trdega dela študentov Filozofske fakulteta UM, Oddelka za prevodoslovje in njihove mentorice dr. Melite Koletnik, Amy Kennedy ter Roberta Petroviča, ki skrbijo, da so vsi filmi pravilno podnaslovljeni.
Zaključek festivala bo poleg zmagovalnih filmov predstavil tudi zmagovalce na natečaju za najboljši slogan in video klip, ki ga pripravlja Zveza Prijateljev Mladine Maribor v sodelovanju s festivalom Enimation in Mladinskim kulturnim centrom Maribor na temo 100 ljudi 100 čudi.
Enimation festival deluje s ciljem navduševati otroke in mlade k raziskovanju in ustvarjanju filmske in AV krajine. Spodbuja k izražanju občutkov skozi medij, skozi pogovore razblinja tabuje, izmenjuje videnje na družbo in doživljanje sveta.
Letošnja edicija festivala izpostavlja temo raznolikosti in tolerance, temo, ki jo je potrebno izpostavljati spet in spet, če želimo v družbi sobivati kakovostno. Spodbuditi želimo radovednost do drugačnosti in krepiti strpnost, spodbujati sodelovanje in skupno delo ne glede na predsodke. Film nas povezuje. Film zelo redko nastaja kot individualni produkt. Šele ekipno delo, raznolikost znanj in jasen skupni cilj ga pripelje do končne izvedbe.
Uživajmo v ustvarjalnosti otrok, mladih in z radovednostjo se vključujemo svet, ki nas obdaja.
……………………………………….
URNIK FESTIVALA S PREDFESTIVALSKIMI AKTIVNOSTMI:
Sobota, 22. 10. 2022, Vetrinjski dvor
9.00−18.00 Delavnica podnaslavljanja filmov v sodelovanju s Filozofsko fakulteto UM, Oddelek za prevodoslovje
Torek−petek, 23. 10.−27. 10. 2022, po šolah
9.00−12.00 Natečaj in projekcije s pogovori na šolah na temo 100 ljudi 100 čudi v sodelovanju z ZPM Maribor
Torek−petek, 8. 11.−11. 11. 2022, Vetrinjski dvor
18:00 Otvoritev razstave: Kader – sekvenca – revija: 60 let oblikovanja revije Ekran
Torek−petek, 8. 11.−11. 11. 2022, Vetrinjski dvor
9.00−12.00 Projekcije s pogovori in delavnico za šolske skupine po dogovoru, rezervacije: hana@enimation.si
Torek−četrtek, 8. 11.−10. 11. 2022, Vetrinjski dvor
16.00−20.00 Do zadnje besede – Ekranova filmsko-kritična delavnica z Ano Šturm, Anjo Banko in Žigo Brdnikom
Torek, 8. 11. 2022, Vetrinjski dvor
10.00 in 11.00 Raznolikost/Toleranca za otroke, v sodelovanju s projektom Kulturni dnevnik
Sreda, 9. 11. 2022, Vetrinjski dvor
10.00 in 11.00 Raznolikost/Toleranca za otroke, v sodelovanju s projektom Kulturni dnevnik
Četrtek, 10. 11. 2022, Vetrinjski dvor, Lutkovno gledališče Maribor
9.00 in 11.00 MIDI filmarji: Mednarodni tekmovalni program
13.00 MAXI filmarji: Mednarodni tekmovalni program
17.00 MAXI filmarji: Slovenski tekmovalni program
19.00 Otvoritev festivala s plesnim performansom KD Center plesa in projekcijo zmagovalnih filmov Youth Cinema Award (Lutkovno gledališče Maribor)
Petek, 11. 11. 2022, Vetrinjski dvor
19.00 in 11.00 Raznolikost/Toleranca, 13+
16.00 MIDI in MIDI filmarji: Slovenski tekmovalni program
18.00 Festival v fokusu: Mednarodni festival kratkega filma Madrese, Iran
19.30 Produkcija z delavnic Film Factory: Film Smoothie 2022
Sobota, 12. 11. 2022, Vetrinjski dvor
15.00 MINI filmarji: Mednarodni tekmovalni program
17.00 Enimation school: produkcija 2022
18.00 Zaključek festivala ENIMATION 2022
Nedelja, 13. 11. 2022
Tekmovalni program na spletu: https://www.facebook.com/enimation.eu

ENIMATION EKIPA IN PARTNERJI:
Festival nastaja v organizaciji, v sodelovanju in s finančno podporo:
Producent: Društvo za razvoj filmske kulture, ENIMATION
Koproducenti: Narodni dom Maribor, Vetrinjski dvor, Lutkovno gledališče Maribor, GT22, Zavod MARS Maribor
Sofinancerji: Mestna občina Maribor, Javni sklad za kulturne dejavnosti, Narodni dom Maribor, Fundacija SONDA
Partnerji: Youth Cinema Network, Pekarna magdalenske mreže, Mitra, društvo za razvoj avdiovizualne kulturne in medkulturnega dialoga, Filmsko društvo Film Factory, II. gimnazija Maribor, UM Filozofska fakulteta, Zveza prijateljev mladine Maribor, MKC in Maribor skozi rožnata očala
……………………………………
ENIMATION festivalska ekipa / ENIMATION Festival Team
Izvršni in programska vodja / Executive and Programme manager: Rene Puhar in Hana Repše
Selektorji tekmovalnega programa / Selectors of the competition programme: Hana Repše, Miha Šubic
Selektorice tematskega tekmovalnega programa / Selectors of the thematic competition programme: Ajda Varl, Eva Reponj, Iza Ambrožič Simončič
Mentorici delavnice filmske kritike / Mentors of the workshop for film critic: Ana Šturm, Anja Banko
Izvedba delavnic za šolske skupine / Workshop execution for school groups: Hana Repše, Manja Jerič, Irena Pamič, Natalija Zabav
Družbena omrežja / Social media: Žiga Brdnik, Klara Šulek, Tina L. Krevl
Oblikovanje kipcev za nagrajence / Sculptor: Marijan Mirt
Grafično oblikovanje in celostna grafična podoba / Graphic design and overall graphic image: Domen Rupnik
Tehnična izvedba spletnega dela festivala / Technical implementation of the online part of the festival: Domen Rupnik
Odnosi z javnostmi / Public relations: Žiga Brdnik
Prevodi / Translation: Anja Horvat
Lektura / Proofreading: Svetlana Prađeno
Prevod filmskih dialogov / Dialogue translation: Robert Petrovič, lekt. dr. Melita Koletnik, Amy Kennedy in študenti Filozofske fakultete UM, Oddelek za prevodoslovje
Pogostitev na otvoritvi / Reception at the opening: Svetlana Prađeno
Mentorstvo prostovoljcem / Mentor of volunteers: Tanja Veber
Foto in video dokumentiranje / Photo and video diary: Klara Šulek
Izvedba spremljevalnih spletnih aktivnosti za otroke / Implementation of accompanying online activities for children: Zavod Mars Maribor
………………………

Povezava do originalnega članka

MATJAŽ DUH: PORTALI in WAR PIGS
2022-11-09 00:00 - 2022-12-10 00:00 (Europe/Paris) | Likovno raztavišče
09. November 2022

Likovno raztavišče
Dr. Matjaž Duh na tokratni samostojni razstavi predstavlja izbor slik iz dveh vzporednih slikarskih ciklov, Portali in War Pigs.
V Portalih je upodobil nadrealistične vedute domišljijskih gradov, pogosto opremljenih z napisi v glagolici, posredujoč tako likovni celoti skrivnostno srednjeveško vzdušje, medtem ko se v ciklu War Pigs posveča tematiki nesmiselnosti vojne, pri čemer na slikovnih površinah upodablja arhaično porumenele dokumentarne fotografije v črno-beli tehniki in s tem ustvarja iluzijo pravih posnetkov, ki kot da bi bili pribiti na ograje.
Razstava bo na ogled od 11. novembra do 10. decembra.

Povezava do originalnega članka

NA MARIBORSKIH GRIČIH: Kalvarija – Mestni vrh – Piramida
2022-11-11 00:00 - 2022-11-30 00:00 (Europe/Paris) | Univerzitetna knjižnica Maribor 10 Gospejna ulica Maribor, Upravna enota Maribor, 2000 Slovenia
Izložba UKM
»Kalvarija maha Piramidi z glogovo vejo, na Mestnem hribu utripa klopotčevo srce« – pogled na mariborske griče nekoč in danes.
Izbor iz gradiva Univerzitetne knjižnice Maribor in tehnična izvedba: Toni Krepek.
Na ogled od 11. do 30. novembra 2022.

Povezava do originalnega članka

Martinovanje na Koroški cesti
2022-11-11 11:11 - 19:00 (Europe/Paris) | Maribor center / Koroška cesta (ob stiku Vojašniškega trga)
“Koroška cesta vabi!”
Pridružite se nam na popolnoma novi in sveži Martinovi lokaciji, ki vabi na druženje ob dobri lokalni hrani in kozarcu odličnega mladega vina.

Povezava do originalnega članka

OTROŠKI SVET FRAKTALNE RISBE, 8+
2022-11-11 17:00 - 18:00 (Europe/Paris) | Vetrinjski dvor
Otroški svet fraktalne risbe z likovno pedagoginjo Manjo Jerič.
Fraktalna risba je likovna tehnika, osnovana na spontani risbi linij in barv. Ustvarja jo lahko prav vsak, saj zanjo ni potrebno likovno znanje ali likovni talent.
Risanje fraktalne risbe je v pomoč celostnemu razvoju možganskih funkcij vaših najmlajših (pisanje, govor, učenje, primerjanje, pomnjenje, razmišljanje) in pri vzpostavljanju stabilnosti čustev (sproščanje, umirjenost, užitek, veselje). Fraktalna risba pomembno vpliva na razvoj grafomotorike in fine motorike, spodbuja zaznavanje (zmožnost, da vidimo nekaj več), povečuje samozavest, samospoštovanje, izvirnost, ustvarjalnost, domišljijo, fantazijo in omogoča sposobnost prenosa idej na
sprostitev in zabavo.
Cena za tečaj je 30 EUR/mesec.
Več informacij na: info@marsmaribor.org

Več informacij na: info@marsmaribor.org
Udeleženci delavnice prejmejo vso potrebno spodbudo, materiale in napotke za delo.
Obvezne so prijave. Organizator si pridržuje pravico do spremembe programa. Ravnamo odgovorno do sebe in drugih.

Organizira: Zavod MARS Maribor

Povezava do originalnega članka

Od časopisnega do forumskega gledališča in jokeringa
2022-11-11 17:00 - 2022-11-13 16:00 (Europe/Paris) | PEKARNA MAGDALENSKE MREŽE
11. – 13. 11. 2022, Pekarna Magdalenske mreže
Od časopisnega do forumskega gledališča in jokeringa
Vabljen_a na aktiven in inteziven vikend gledališča zatiranih, kjer bomo spoznavale_i tehniki časopisnega in forumskega gledališča ter osnove jokeringa.

S časopisnim gledališčem bomo preoblikovale_i dnevne novice, revije, časopise, izjave na socialnih omrežjih ipd. v dramsko besedilo ter z njim prikazale_i družbeni kontekst oz. ozadje situacij sistemskega zatiranja. S forumskim gledališčem bomo uprizorile_i konkreten primer zatiranja predlagan s strani skupine. Vsakdo se bo lahko preizkusil_a tudi v jokeringu – vlogi moderatorja forumske predstave, ki ves čas skrbi za dialog med igralkami_ci in gled-igralkami_ci.

Po delavnici lahko, glede na interes skupine, nastalo forumsko predstavo tudi javno predstavite.

Mentor in mentorica delavnic

gledališki režiser Jaka A. Vojevec in pedagoginja Barbara Polajnar

Udeležba je brezplačna

PRIJAVE

do 8. 11. na info@pekarnamm.org. Ob prijavi na kratko predstavi svojo motivacijo/željo, zakaj se prijavljaš na delavnico.

IZVEDBA

petek, 11. 11. 2022 / 17.00 – 20.00
sobota, 12. 11. 2022 / 11.00 – 16.00
nedelja, 13. 11. 2022 / 11.00 – 16.00

Povezava do originalnega članka

Od časopisnega do forumskega gledališča in jokeringa
2022-11-11 17:00 - 2022-11-13 16:00 (Europe/Paris) | PEKARNA MAGDALENSKE MREŽE
Vabljen_a na aktiven in inteziven vikend gledališča zatiranih, kjer bomo spoznavale_i tehniki časopisnega in forumskega gledališča ter osnove jokeringa.

S časopisnim gledališčem bomo preoblikovale_i dnevne novice, revije, časopise, izjave na socialnih omrežjih ipd. v dramsko besedilo ter z njim prikazale_i družbeni kontekst oz. ozadje situacij sistemskega zatiranja. S forumskim gledališčem bomo uprizorile_i konkreten primer zatiranja predlagan s strani skupine. Vsakdo se bo lahko preizkusil_a tudi v jokeringu – vlogi moderatorja forumske predstave, ki ves čas skrbi za dialog med igralkami_ci in gled-igralkami_ci.

Po delavnici lahko, glede na interes skupine, nastalo forumsko predstavo tudi javno predstavite.

Mentor in mentorica delavnic

gledališki režiser Jaka A. Vojevec in pedagoginja Barbara Polajnar

Udeležba je brezplačna

PRIJAVE

do 8. 11. na info@pekarnamm.org. Ob prijavi na kratko predstavi svojo motivacijo/željo, zakaj se prijavljaš na delavnico.

IZVEDBA

petek, 11. 11. 2022 / 17.00 – 20.00
sobota, 12. 11. 2022 / 11.00 – 16.00
nedelja, 13. 11. 2022 / 11.00 – 16.00

Povezava do originalnega članka

SobaZaGosteMaribor: Siryne Eloued in Hamza Chakroun »Modri engram«
2022-11-11 18:00 (Europe/Paris) | K18WD-30, Razstavišče Vetrinjski
11. 11. 2022 ob 18.00, K18WD-30, Razstavišče Vetrinjski
SobaZaGosteMaribor: Siryne Eloued in Hamza Chakroun »Modri engram«
V petek, 11. novembra, te ob 18. uri vabimo na otvoritev razstave Modri engram.

Razstava bo v K18WD-30, Razstavišče Vetrinjski (Vetrinjska ulica 30) na ogled do 9.9.decembra,decembra, vsak delavnik med 13.0013.00 in 18.00.18.00.

Mlada tunizijska umetnica in umetnik Siryne Eloued in Hamza Chakroun, raziskujeta fenomen spleta med subjektivnim in kolektivnim spominom, ki ga simbolno prepoznavata v čipki in kleklanih stvaritvah kot so prtički in namizni prti.

V projektu Modri engram tandem vzpostavlja vzporednice med izgledom vezi v ročno izdelanih čipkah in vezmi, ki se tvorijo v naših možganih, natančneje v engramih. Struktura vezenih stvari ni edina podobnost, prtički lahko predstavljajo tudi oblike katalizatorjev spomina, še posebej, če so jih spletale naše mame in babice. Tu se kaže podobnost s funkcijo engrama, ki je enota kognitivnih informacij, vtisnjenih v fizično snov, za katero se teoretizira, da je sredstvo, s katerim se spomini shranjujejo kot biofizične ali biokemične spremembe v možganih.

Za razstavo sta ustvarila različne interpretacije, od cianotopij velikih formatov, v katerih so vtisnjene različne podobe, video inštalacijo in inštalacije prepletov čipk, vizualnih reprezentacij prej omenjenega.

Povezava do originalnega članka

Samost 16+
2022-11-11 20:00 (Europe/Paris) | Sodni stolp
Marko Brecelj / Koprodukcija z Zavodom Delak

Vosek beli, bela koža,
mehka roka, ki me boža.
Up je šel po vodi
in voda je šla v vedra.
Marko Brecelj, Duša in jaz (1974)
Lutkovna predstava Samost v zasnovi in režiji Marka Čeha uprizarja poezijo Marka Breclja, ki se je v javnosti najpogosteje manifestirala skozi glasbene albume, performanse in koncerte. Tako je tudi s Cocktailom, albumom, ki ga upravičeno prištevamo med kulturne vrhunce preteklega stoletja – navsezadnje je spoj edinstvene Brecljeve poetike s simfoničnim aranžmajem tedaj vodilnega skladatelja popevk Bojana Adamiča danes nezamisljiv. Umetnicam in umetnikom v lutkovni predstavi Samost (ki
predelujejo kasnejšo, obilno vunbacilno, različico) nikakor ne gre za poveličevanje teh okoliščin ali dejstva, da je sam album vrhunski izdelek, temveč za to, da izluščijo izjemnost poezije Marka Breclja.
V Samosti igralca izgovorita skoraj vse besede s Cocktaila, v predstavi pa ni zaigran niti en sam akord. Ko izluščeni verzi stopijo v ospredje, razkrijejo silovito poezijo – s presenetljivimi, velikokrat humorno-anarhičnimi obrati. Poezija plast za plastjo razgalja družbene strukture in njihovo omejenost, ki se ji čudi. Poezija Marka Breclja prikliče v spomin Artaudovo poved, ki jo je zapisal v prvem manifestu Gledališča krutosti: “Ne Humor ne Poezija ne Domišljija ne pomenijo nič, če se jim
ne posreči – z anarhično razdejalnostjo, ki povzroča čudovit vzlet oblik […] organsko postaviti pod vprašaj človeka, njegovega razumevanja resničnosti in njegovega poetičnega mesta v resničnosti.” (Antonin Artaud, Gledališče in njegov dvojnik, MGL 1994, prevod: Aleš Berger) Sočasno je Brecljeva poezija mehkočutna, v njenem gozdu besed ves čas lebdi minevanje. Številne in jezikovno obilne so reference na odtekanje časa, a pri tem ne gre za izogibanje, temveč za vzpostavljanje časovnosti.
Prav tako je v verzih pogosto neposredno nanašanje na smrt in stanje umrlih. Že zaradi tega je Cocktail idealno dramsko besedilo; onstran domišljije anarhičnega poeta, ki z razdiralnostjo napaja raznovrstne interpretacije. V uprizoritvi Samosti so vse pesmi del enovite pripovedi, verzi in pomeni so mestoma podčrtani, dobesedno prevedeni, ponekod so protagonistom položeni v usta kot enigmatične izreke, ki se na koncu sestavijo v zgodbo o smrti in sprejemanju njene neizogibnosti.
V procesu gradnje predstave se je ključno izpostavil asociativni naboj samih verzov. “Vosek beli, bela koža, / mehka roka, ki me boža” preko razmisleka o luščini-lutki pripelje do manifesta Gledališče smrti (1975) Tadeusza Kantorja, v katerem umetniki najdejo napotke kako misliti sistem. Od uporabe residualnih materialov za izdelavo luščin-lutk do “[prepričanja], da življenje lahko izrazimo z umetnostjo le preko odsotnosti življenja, preko sklicevanja na smrt,” in, nenazadnje, odnosa med
živima igralcema in luščinami-lutkami.

Nakup kart

Povezava do originalnega članka

B U M !
2022-11-11 20:00 (Europe/Paris) | IntimniOder.GT22
Avtorski projekt dramskega gledališča, lutk, predmetov in video tehnologije na meji med dramo in performansom, znanostjo in umetnostjo. Za odrasle in mladino.
Eden ključnih dogodkov za moderno preučevanje človeka in družbe je bil dialog dveh mislecev, ki odmeva vse od 17. stoletja naprej. Descartes je ločil zavest od telesa, medtem ko je Spinoza menil, da sta um in telo neločljiva. In tako je izmenjava argumentov sprožila neustavljiv plaz, ki je za 350 let v ospredje pahnila znanstveno metodo, subjektivni pogled na svet pa je obveljal kot neprimeren in nezanesljiv za preučevanje stvarnosti. Ljudje smo bili zgolj zunanji opazovalci, oddvojeni od vesolja, dokler Einstein ni pokazal, da meritve, od katerih je odvisen obstoj vse znanosti, niso neosebni dogodki, temveč so človeška dejanja izvedena v določenem času in prostoru in še kako odvisna od opazovalca. Skoraj istočasno še ena teorija ovrže osnove znanstvene paradigme. Kvantna fizika na glavo postavlja resničnost vsakodnevnega izkustva, kjer logika in zdrav razum odpovesta. Lahko sem tukaj in me istočasno ni, lahko sem delec in valovanje obenem, kriv in nedolžen, živ in mrtev … “Dober večer, moje ime je Robert Oppenheimer in sem že več kot petdeset let mrtev. Sem tako slaven, da imena niti ne potrebujem. Sem Smrt in sem Uničevalec svetov. Sem njegov Rešitelj. Sem oče atomske bombe.”
Predstava je kolektivno delo skupine. Je del širšega dvoletnega projekta Unplugged/Izštekani.

B U M !
2022-11-11 20:00 (Europe/Paris) | IntimniOder.GT22
IntimniOder.GT22
Dober večer, moje ime je Robert Oppenheimer in sem že skoraj petdeset let mrtev. Sem tako slaven, da imena niti ne potrebujem. Sem Smrt in sem Uničevalec svetov. Sem njegov Rešitelj. Sem oče atomske bombe.
Vstopnina: 7 € / 5 € za dijake, študente, samozaposlene v kulturi in upokojence / 0 € za brezposelne in invalide. Vstopnice na voljo tukaj. Rezervirane karte je potrebno dvigniti najkasneje 15 minut pred predstavo.
Rezervacije sprejemamo na: rezervacije@moment.si
Več na moment.si/predstava/b-u-m/

Povezava do originalnega članka

Coda karaoke
2022-11-11 20:00 (Europe/Paris) | Kavarnica Rokaj 3 Usnjarska ulica Maribor, Upravna enota Maribor, 2000 Slovenia
Vabljeni na druge Coda karaoke, ki jih ne bi bilo, če prve ne bi tako fantastično uspele in zagrele publike v Kavarnici Rokaj. Prvič smo jih organizirali v sklopu Coda Vocal campa in si rekli ‘to ne sme biti zadnjič’. In tako se vidimo v petek, 11. novembra, od 20.00 dalje v Kavarnici Rokaj na Lentu. Da bo letošnje martinovanje prav posebno in Festival Mladi Maribor glasbeno obarvan.
Za noro vzdušje in prebijanje ledu bodo poskrbeli učenci in mentorji KUD Coda, mikrofon in playlisto pa bomo z veseljem prepustili tudi vsem mladim in tistim, ki vam še vedno po žilah teče rock’n’roll. Prijave niso potrebne, število mest je omejeno na kapaciteto lokala.
Coda karaoke pod okriljem Festivala Mladi Maribor. Prečekirajte celoten program!

Za lažjo predstavo, kako so videti Coda karaoke, si poglejte video reportažo letošnjega Coda Vocal campa.
The post Coda karaoke appeared first on KUD Coda.

Povezava do originalnega članka

Vročica
2022-11-11 20:00 - 22:00 (Europe/Paris) | Maribor center / Dvorana generala Maistra (Ulica kneza Koclja 9, Maribor)
Komedija
Show & komedija! Ste pripravljeni na zabavo?
Vroča večerna radijska pogovorna oddaja Vročica na Radiu Špas praznuje 10. obletnico in je na vrhuncu svoje uspešnosti!
Tri energične voditeljice bodo za to posebno priložnost izvedle ‘veliki radijski pok’ – jubilejno oddajo bodo praznovale ekskluzivno, z glasbenim showom v živo! »Live’. ‘On Air«.
Če boste mislili, da ste za trenutek prišli na prizorišče serije »Seks v mestu«… se ne boste veliko zmotili. Vročekrvne dame pač rade govorijo o življenju, ljubezni, seksu, zakonu, odnosih, prijateljstvu, materinstvu, karieri, hrani, alkoholu in da, moških, kakršnokoli vlogo že igrajo v njihovem življenju.
V navihani komediji se boste zabavali ob njihovih ženskih pogovorih, se smejali, uživali ob seksi glasbi legendarnih in aktualnih pop uspešnic, ki občinstvo vedno katapultirajo iz sedežev, prepevali od začetka do konca in zaplesali z nami.

Povezava do originalnega članka

Plastonci 6+
2022-11-12 10:00 (Europe/Paris) | Velika dvorana
Ekološki lutkovni muzikal

Peter Kus in Tery Žeželj / Koprodukcija s Cankarjevim domom Ljubljana in Zavodom Kuskus

Predstava Plastonci pripoveduje o novem življenju plastičnih bitij, ki se je na Zemlji razvilo po izumrtju človeštva. Usoda ljudi se je končala z izbruhom okoljskih katastrof, ki so bile predvidljive posledice samodestruktivne moči razvoja človeške civilizacije: dvignila se je gladina morja in zalila vsa mesta ob obalah oceanov; planet se je pregrel in postal neprimeren za življenje; nenehno je bil izpostavljen silnim orkanom, poplavam in sušam; zrak okoli mest je postal strupen …
Plastonci nas tako soočijo z eno ključnih preizkušenj bližnje prihodnosti. Pred gledalce postavijo podobo konca človeške civilizacije, kot ga napoveduje sodobna znanost. Za ljudmi ostane neslutena količina plastičnih odpadkov, ki še milijone let v osceanih počasi razpadajo. V morski vodi sčasoma nastanejo pogoji za proces plastogeneze, med katero se iz ostankov mikroplastike razvijejo preprosti organizmi. V naslednjih treh milijardah let proces pripelje do nove civilizacije inteligentnih
bitij – Plastoncev.

Nakup kart

Povezava do originalnega članka

Pero Defformero - 12.11.2022
2022-11-12 21:00 - 23:00 (Europe/Paris) | Mc pekarna
Pero Defformero so verjetno prvi bend ex-Yu regije, ki je uspel pomešati pompoznost in energijo heavy metala s kičem turbo folk gibanja, s tem pa tudi to gibanje izpostavil kritiki in posmehu. Bend je nastal leta 1993 in s časom pridobil vse več pristašev, kar je botrovalo k oblikovanju res posebne glasbene scene in nastajanju novih bendov tega žanra. Na odru ne manjka humorja, zato lahko tudi tokrat pričakujemo pravi frontmansko-kitarski stand up! Kakorkoli obrnemo, Pero Deformerro ponuja unikatno avdio-vizualno doživetje glasbe in se lahko primerja le s prvo seksualno izkušnjo: nepomembno je, če je izkušnja nežna, strastna in dolga ali kratka in smešna; z dejstvom se boste strinjali – zapomniš si jo za celo življenje!
Pero Defformero so:
Goran “Biške” Biševac – vokal
Saša “Friš” Friš – kitara
Andraš “Bandi” Išpan – bas
Luka “Luka” Jelisavčić – bobni

Vstopnina:
Prodaja vstopnic samo da dan dogodka!
>> s predhodno rezervacijo na www.pekarna.net: 12 EUR
>> brez rezervacije: 15 EUR
Online rezervacije so na voljo do 11.11.2022 na spletni strani www.pekarna.net. V primeru, da število rezervacij preseže kapaciteto prizorišča, bomo vsem, ki so vstopnice rezervirali, poslali zahtevo po dodatni potrditvi prihoda.

I love 80's - Martinova sobota
2022-11-12 22:00 (Europe/Paris) | Maribor center
V znamenju veselega martinovega vzdušja bomo v soboto, 12. 11. ob 22-ih zazibali boke ob ritmu 80ih.
Ponovno se nam bodo v Vinoteki pridružile »legende« 80s večerov! DJ Skuter, DJ Križko & DJ Shocksta vas bodo popeljali v čas Michael Jacksona, Madonne, George Michaela, Kool and the Gang, Tine Turner, Duran Duran, Boy Georgea in mnogih drugih, ki so za vedno pustili pečat v glasbeni zgodovini.
p.s. Cukeršus z liziko, za dodaten vnos energije, tudi tokrat ne bo manjkal
Število vstopnic je omejeno.
Cena vstopic: 7,00 €
VSTOPNICE BODO V PRODAJI NA DAN DOGODKA (ob 22 uri) in niso v predprodaji.

Povezava do originalnega članka

La Place
2022-11-13 18:00 (Europe/Paris) | Mali oder Narodnega doma
LA PLACE – Variacije za Telo Ritem Glas

Trg (La Place) je preizpraševanje odnosov, ki se vzpostavljajo med posamezniki, med kulturami, med preteklostjo in sedanjostjo. Je izraz našega upanja po združitvi in razumevanju raznolikosti, je klic po spoštljivi komunikaciji in harmoničnemu sobivanju, je to k čemer stremimo: k prihodnosti zgrajeni na razumevanju. Umetnost je po našem mnenju eden izmed načinov, ki kaže, kako lahko sobivajo raznoliki izrazi in s svojim univerzalnim jezikom presega meje, delitve ter nesoglasja spremeni v novo melodijo/ sozvočje.
Trg ponuja priložnost, da se zavemo, da so naše resnice le majhen delček mozaika, ki kreira naš planet, da presežemo ozkoglednost in ponudimo priložnost soobstoju. Namen predstave je vzbuditi razmišljanje o moči sodelovanja in o tem, koliko nam potrpežljivost in želja po sprejemanju sočloveka odpira možnosti, da sebe mislimo drugače, se obogatimo in spoznavamo.

Vstopnice: rezervacije na info@baobab.si in uro pred koncertom pri vhodu na Mali oder

Povezava do originalnega članka

Filmske nedelje (in sobote) v Lutkovnem: Temne strani ljubezni in seksualnosti
2022-11-13 19:00 - 2022-11-19 00:00 (Europe/Paris) | Lutkovno gledališče Maribor
13. in 19. 11. 2022 ob 19.00, Lutkovno gledališče Maribor
Filmske nedelje (in sobote) v Lutkovnem:
Plan Cul La Praline – temne strani ljubezni in seksualnosti
Če tudi vas navdušujejo kurve, sprehodi po temnih gozdovih, skritih vrtičkih, med različnimi ljubimci in ljubimkami v ognjevitih vlogah, ste na pravem mestu. Pridružite se nam v vzburljivem večeru kratkih animiranih filmov, ki s humorjem prikazujejo temnejšo, a vseeno vibrantno plat ljubezni in spolnosti.

Tematska selekcija nagrajenih kratkih animiranih filmov brez tabujev, skozi različne animacijske tehnike raziskuje teme, kot so vpliv ljubosumja na naše nezavedno, sile maščevanja, spremembe vetra v partnerskem odnosu in vrtince divje strasti, a obenem prikazuje tudi, kako svoji partnerki, ki je noseča s tretjim otrokom, povedati, da ste pravkar izgubili službo in da je najstarejša obrt edino delo, ki ste ga našli. Nabor filmov, ki združuje grozljivko, komedije in celo eksperimentalni film, je priložnost za raziskovanje bogatega vizualnega sveta sodobne animacije in izjemno doživetje.

Program:

* Toomas pod dolino divjih volkov / Toomas teispool metsikute huntide orgu

Chintis Lundgren, Drasko Ivezic (Chintis Lundgreni Animatsioonstuudio / Adriatic Animation / Miyu Productions), Estonija, Hrvaška, Francija, 2019, 18′
Ko mlad, privlačen volk Toomas izgubi dobro plačano službo inženirja, mu ne preostane drugega, kot da začne služiti družinski kruh kot žigolo. Svoj novi poklic prikriva pred nosečo ženo Viivi, a tudi ona ima skrivnost: udeležuje se seminarja opolnomočenja žensk, ki vključuje moške sužnje. Ko Toomas dobi vlogo v seksploatacijskem filmu, se skrivalnice zelo zapletejo.

* Povprečna sreča / Average Happiness

Maja Gehrig (Langfilm), Švica, 2019, 7’02”
Med predstavitvijo v PowerPointu se statistični grafi začnejo osvobajati iz prisilnih jopičev svojih koordinat in prične se popotovanje v čutni svet statistike. Tortni grafikoni se topijo, puščični prikazi se zvijajo, razsevni grafikoni, palični prikazi in borzne krivulje se združijo do skupnega vrhunca.

* Ledena groza / Filles bleues, Peur Blanche

Marie Jacotey & Lola Halifa-Legrand (Miyu Productions), Francija, 2020, 9’50”
Par na provansalskih cestah. Ko Nils Floro prvič pelje na obisk k svojim staršem, na poti naletita na zasedo. Njo zajamejo, on pobegne. V noči, ki jo preživi sredi borovega gozda, se mora Flora soočiti s svojo negotovostjo.

* Objemi me tesno / Hold Me Tight

Leoluna Tourneur-Robert (Vivi Film, La Clairière Ouest), Francija, 2021,6’
V osrčju temnega gozda se v eksplozivni poročni paradi srečata dve silhueti, ki se privlačita in odbijata. Objemi me tesno je grenko-sladka romanca.

* Divja ljubezen / Wild Love

Paul Autric, Quentin Camus, Maryka Laudet, Léa Georges, Zoé Sottiaux, Corentin Yvergniaux (2018)
Alan in Beverly med romantičnim pobegom povzročita nesrečo s smrtnim izidom. Ta zločin ne bo ostal nekaznovan.

* #21xoxo

Sine Özbilge, Belgija, 2019, 9’
#21xoxo je kratki animirani film, ki prikazuje nadrealističen in humoren odsev 21. stoletja ~ opisuje dekle in njene nihilistične dogodivščine v vzporednem digitalnem vesolju, ki se prepleta s hitrimi zmenki, hipstersko kulturo in post-internet odnosom do življenja.

* Pentola

Leo Černic (CSC – Centro Sperimentale di Cinematografia – Scuola Nazionale di Cinema), Italija, Slovenija 2022, 7’12’’
Ni lahko biti junak. Toda ti, Pentola, ti si moj superjunak.

Vstopnice si zagotovite na blagajni Lutkovnega gledališča Maribor, na Vojašniškem trgu 2a. Blagajna je odprta od torka do petka med 10. in 13. uro, v četrtek tudi med 15. in 18. uro, v soboto med 9. in 11. uro ter uro pred vsako predstavo. Nakup vstopnic je možen tudi na SPLETU.
Vstopnina: 5 €

Spletna stran Film in Maribor

* Konzorcij Film in Maribor sestavljamo Pekarna Magdalenske mreže, Društvo za razvoj filmske kulture – DRFK, Film Factory Maribor, Zavod MARS Maribor, Društvo Mitra “Filmske nedelje v Lutkovnem” pripravljamo v sodelovanju z Lutkovnim gledališčem Maribor in Mestno občino Maribor.

Povezava do originalnega članka

Literarna postaja. Anja Radaljac: Punčica
2022-11-14 00:00 - 2022-11-18 00:00 (Europe/Paris) | Sodni stolp na Lentu
Pridružujemo se praznovanju – TEDEN SPLOŠNIH KNJIŽNIC Slovenije
Od ponedeljka, 14. novembra, do petka, 18. novembra
Literarna postaja
ANJA RADALJAC: PUNČICA
Sreda, 16. novembra, ob 18. uri v Sodnem stolpu, Pristan 8, Maribor
Drugi roman pisateljice in kritičarke Anje Radaljac Punčica, ki je letos izšel pri založbi Litera, je izjemno zgoščena in napeta pripoved. Dotika se vseh kompleksnih in aktualnih družbenih tem današnjega časa, se upira ideji antropocentrizma, nas spretno vodi v motive ranljivosti in inovativno uporablja spolno nevtralni jezik. Pogovor z avtorico bo vodila Tonja Jelen.

Povezava do originalnega članka

Likovna gimnastika za možgane, 15+
2022-11-15 16:30 - 18:00 (Europe/Paris) | Vetrinjski dvor
Z likovno pedagoginjo Manjo Jerič.
VSAK TOREK, 16.30−18.00.
Vabimo vas k dvomesečnemu raziskovanju, spoznavanju različnih tehnik in pristopov risanja ter sproščanja ob risbi.
Ob likovno meditativni metodi bomo sprostili ustvarjalni proces in postali avtorji mojstrovin. Z različnimi likovnimi nalogami bomo prevetrili naše možgančke, ki krepijo nevronske povezave, širijo percepcijo in krepijo koncentracijo.
Pridruži se lahko prav vsak, saj za risanje fraktalne risbe ni potrebno likovno predznanje.
Cena za 8 srečanj je 160 EUR, 80 EUR/mesec.
Več informacij na: info@marsmaribor.org
Udeleženci delavnice prejmejo vso potrebno spodbudo, materiale in napotke za delo.
Obvezne so prijave. Število mest je omejeno na 10.
Organizator si pridržuje pravico do spremembe programa.

Organizator: Zavod Mars Maribor

Povezava do originalnega članka

Pravljična ura za otroke v Pionirski knjižnici (City), Knjižnici Tezno in Knjižnici Rače ob 17. uri
2022-11-15 17:00 (Europe/Paris) | Vabljeni v pravljične kotičke Pionirske knjižnice v Trgovskem centru City Maribor, Knjižnice Tezno in Knjižnice Rače
Pravljična ura za otroke
V torek, 15. novembra 2022, ob 17. uri.
Vabljeni v pravljične kotičke Pionirske knjižnice v Trgovskem centru City Maribor, Knjižnice Tezno in Knjižnice Rače.

Povezava do originalnega članka

Knjižnični cikel. PRIMOŽ PREMZL
2022-11-15 17:00 (Europe/Paris) | Sodni stolp na Lentu
Pridružujemo se praznovanju – TEDEN SPLOŠNIH KNJIŽNIC Slovenije
Od ponedeljka, 14. novembra, do petka, 18. novembra
Knjižnični cikel
PRIMOŽ PREMZL
Torek, 15. novembra, ob 17. uri v Sodnem stolpu, Pristan 8, Maribor
Umetniški kabinet Primoža Premzla obeležuje 30 let založniškega in galerijskega delovanja. Vse od študentskih let je neutruden zbiratelj mariborskega domoznanskega gradiva in prejemnik dveh Glazerjevih listin v letih 2002 in 2012.
Iz utemeljitve nagrade (2002): »… Brez Premzlovih založniških dosežkov bi marsikatero mariborsko kulturnozgodovinsko pričevanje ostalo še dolgo v ranljivem, težko dostopnem unikatu ali razpršeno v domala neznanih virih. Po zaslugi njegovih edicij postajajo naša redka ohranjena pričevanja naposled vsakomur dostopna.«
S Primožem Premzlom se bo pogovarjala mag. Nina Hriberšek Vuk.

Povezava do originalnega članka

La Place
2022-11-15 18:00 (Europe/Paris) | Mali oder Narodnega doma
La Place
Plesno glasbeni performans

Cena vstopnice: 10,00 EUR

LA PLACE – Variacije za Telo Ritem Glas

Trg (La Place) je preizpraševanje odnosov, ki se vzpostavljajo med posamezniki, med kulturami, med preteklostjo in sedanjostjo. Je izraz našega upanja po združitvi in razumevanju raznolikosti, je klic po spoštljivi komunikaciji in harmoničnemu sobivanju, je to k čemer stremimo: k prihodnosti zgrajeni na razumevanju. Umetnost je po našem mnenju eden izmed načinov, ki kaže, kako lahko sobivajo raznoliki izrazi in s svojim univerzalnim jezikom presega meje, delitve ter nesoglasja spremeni v novo melodijo/ sozvočje.
Trg ponuja priložnost, da se zavemo, da so naše resnice le majhen delček mozaika, ki kreira naš planet, da presežemo ozkoglednost in ponudimo priložnost soobstoju. Namen predstave je vzbuditi razmišljanje o moči sodelovanja in o tem, koliko nam potrpežljivost in želja po sprejemanju sočloveka odpira možnosti, da sebe mislimo drugače, se obogatimo in spoznavamo.

Vstopnice: rezervacije na info@baobab.si in uro pred koncertom pri vhodu na Mali oder

Povezava do originalnega članka

ŠOLA KVAČKANJA, 15+
2022-11-15 18:30 (Europe/Paris) | Vetrinjski dvor
VSAK TOREK, 18.30-20.00
ŠOLA KVAČKANJA, 15+
z ustvarjalko Brigito Klajnšek.
Kvačkanje so poznale naše babice, prababice, praprababice. Izdelovale so si obleke, copatke, okraske za dom in druge uporabne reči. Tiste bolj spretne so znale skvačkati tudi igrače za otroke.
Te dragocene veščine ohranja naša Nina Kolšek in jih z veseljem deli z vami. Tedenska delavnica ponuja osnove za vse, ki vas zanimata kvačka in prejica in bi želeli spoznati drobne skrivnosti velikih mojstrov. Delavnica je tudi prostor druženja, izmenjevanja znanj in izkušenj.
Cena za tečaj je 30 EUR/mesec
PRIJAVA: Zavod Mars Maribor
Udeleženci delavnice prejmejo vse potrebne materiale, napotke in spodbudo za delo.
Obvezne so prijave. Število mest je omejeno na 10. Minimalno število za izvedbo aktivnosti je 5 oseb.
Organizator si pridržuje pravico do spremembe programa. Ravnamo odgovorno do sebe in drugih.

Organizira: Zavod MARS Maribor

Povezava do originalnega članka

Ožuljeni jezik: Besedozvezdja
2022-11-15 19:30 - 22:00 (Europe/Paris) | Vetrinjski dvor
Kaj je zapisano ali odslamano v zvedah? Kakšne verze pišejo astrološka znamenja? In ali lahko rečemo, da so poezije v resnici… besedozvezdja? Odgovore bomo iskali na dogodku serije Ožuljeni jezik, ki bo 15. novembra ob 19:30 v Vetrinjskem dvoru.
Na torkov jesenski večer, ko je Luna v levu, bodo astrologi znali povedati, da je dober dan za prireditve – torej odličen dan za slam! Zato vas zverine vabimo na drugi Ožuljeni jezik te sezone, kjer bomo skupaj ugotovili, kdo zna zares slamat iz zvezd in kako se je vanje zapisala “zloglasna” pesniška zbirka.
LITERARNI GOSTJE
Tokrat bomo gostili več mladih avtoric_jev, ki bodo skupaj z urednikom Dejanom Kobanom predstavili novo zbirko založbe Črna skrinjica “Bog si ga d*** na nas”, ki je v medijih in slovenski javnosti dvignila precej prahu. Tako bomo na lastna ušesa in očesa slišali videli, ali je ta zbirka res tako kontroverzna in kaj nam pravzaprav predstavlja ter sporoča. Več informacij o zbirki in pesnikih_cah, ki jo bodo na našem dogodku predstavili, poste izvedeli tudi iz naših objav v dogodku.

KAJ JE OŽULJENI JEZIK?
Dogodek je tekmovalnega značaja, povezuje pa ga improligašica Mojca Frim iz skupine Banda Ferdamana. Ožuljeni jezik vsebuje nastope tekmovalcev in tekmovalk, ki se drug za drugim predstavijo z avtorsko poezijo. Zmaga tisti/-a, ki mu/ji gledalci/-ke in poskušalci/-ke tekom večera namenijo največ glasov.

OŽULJENA PRAVILA

Na odru predstavimo dve do tri svoje pesmi,
posamezna pesem je dolga največ tri minute,
nastopamo brez rekvizitov, kostumov in glasbil,
pesem se poskusimo naučiti na pamet, sicer si med nastopom na glavo poveznemo pokrivalo.

PRIJAVE
Prijave za nastop zbiramo na ozuljenijezik@gmail.com, preko zasebnega sporočila na Facebook strani Slam zverine ali na kraju dogodka, malo pred pričetkom.
Vstopnine ni, so pa zaželene donacije v podporo delovanja društva Slam zverin.
Obišči tudi:
http://mkc.si/slam-poezija
FB: Slam zverine, MKC Črka, SiSlam
Dogodek organiziramo MKC Maribor – MKC Črka in Pesniško društvo Slam zverine, v sodelovanju z Bando ferdamano, Vetrinjskim dvorom, s finančno podporo Mestne občine Maribor, Ministrstva za izobraževanje, znanost in šport – Urada RS za mladino in Javne agencije RS za knjigo

Povezava do originalnega članka
